27.pielikums  
Ministru kabineta  
2013.gada \_\_\_\_\_\_\_\_\_\_\_\_\_\_\_  
noteikumiem Nr.\_\_\_\_\_

**Vispārējās vidējās izglītības programmu paraugs**

**I. Izglītības programmas mērķi un uzdevumi**

1. Vispārējās vidējās izglītības programmu (turpmāk – izglītības programma) galvenos mērķus un uzdevumus nosaka valsts vispārējās vidējās izglītības standarts.

2. Vispārizglītojošā virziena izglītības programmas uzdevums ir nodrošināt līdzsvarotu visu izglītības jomu mācību priekšmetu apguvi un attīstīt interesi par dažādiem cilvēku darbības un zinātnes virzieniem.

3. Humanitārā un sociālā virziena izglītības programmas uzdevums ir nodrošināt iespēju paplašināti un padziļināti apgūt valodu un sociālo zinātņu jomas mācību priekšmetus, pilnveidot prasmi orientēties mūsdienu sabiedrības sociāli ekonomis­kajās attiecībās, padziļināti izprast latviešu tautas un citu tautu kultūru Eiropas un pasaules kultūras kontekstā, veicināt izglītojamā konkurētspēju humanitāro un sociālo zinātņu studijās.

4. Matemātikas, dabaszinību un tehnikas virziena izglītības programmas uzdevums ir nodrošināt iespēju padziļināt zināšanas un izpratni par vispārējām dabas likumsakarībām un to lomu cilvēka un sabiedrības dzīvē, veicināt dabas daudzveidības un vienotības izziņu, pilnveidot prasmes un pieredzi eksperimentālajā darbā, rosināt pētnieciskajai darbībai, padziļinot teorētiskās zināšanas un prasmes matemātikā un dabaszinātņu priekšmetos, nodrošināt iespēju apgūt matemātikas un informātikas valodu tehnoloģisko, sabiedrisko un dabaszinātnisko procesu modelēšanai un prognozēšanai, veicināt izglītojamā konkurētspēju dabaszinātņu, inženierzinātņu, lauksaimniecības zinātņu, veselības zinātņu un citu attiecīgu zinātņu studijās.

5. Profesionālā virziena izglītības programmas uzdevums ir nodrošināt iespēju apgūt zināšanas, prasmes un iemaņas gan vispārizglītojošajos, gan ar attiecīgo profesionālo orientāciju saistītajos mācību priekšmetos, radot motivāciju profesionālās karjeras izvēlei un veicinot izglītojamā konkurētspēju tālākas profesionālās izglītības apguvē.

6. Mazākumtautību izglītības programmu mērķis ir sekmēt izglītojamā sociāli aktīvu attieksmi:

6.1. saglabājot un attīstot savu valodu, etnisko un kultūras savdabību. Mazākumtautību izglītības programmas:

6.2. padziļinot izpratni par latviešu valodas lomu daudzkultūru sabiedrībā;

6.3. pilnveidojot izglītojamā dzimtās valodas un literatūras kompetences kā personības garīgās, intelektuālās attīstības un pašrealizācijas līdzekli daudzkultūru sabiedrībā;

6.4. veicinot izglītības satura un valodas integrētu apguvi.

7. Izglītības programmas uzdevums, iegūstot vispārējo vidējo izglītību vakara (maiņu) vai neklātienes formā, ir dot iespēju iegūt vispārējo vidējo izglītību personām, kurām ģimenes apstākļu, darba, sociālekonomisku, veselības stāvokļa vai citu apstākļu dēļ nav iespēju apmeklēt izglītības iestādi pilna laika klātienes izglītības programmas apguvei un kuras ir gatavas daļu izglītības satura apgūt patstāvīgi.

8. Speciālās izglītības programmu mērķus un uzdevumus nosaka atbilstoši valsts vispārējās izglītības standartam saskaņā ar izglītojamo speciālajām vajadzībām.

**II. Izglītības saturs**

9. Izglītības programmas obligāto saturu un obligātos mācību priekšmetus nosaka valsts vispārējās vidējās izglītības standarts.

**III. Izglītības programmas īstenošanas plāns**

10. Izglītības programmas īstenošanu nosaka mācību priekšmetu un mācību stundu plāns:

10.1. izglītības ieguvei klātienes formā:

|  |  |  |  |  |
| --- | --- | --- | --- | --- |
| Mācību priekšmeti | Kopējais mācību stundu skaits atbilstoši izglītības programmas virzienam | | | |
| vispār-izglītojošā | humanitārā un sociālā | matemātikas, dabaszinību un tehnikas | profesionālā |
| Obligātie mācību priekšmeti\* | | | | |
| Latviešu valoda | 210 | 210 | 210 | 210 |
| Mazākumtautību valoda un literatūra | 420 | 420 | 420 | 420 |
| Pirmā svešvaloda | 315 | 315 | 315 | 315 |
| Otrā svešvaloda | 315 | 315 | 315 | 315 |
| Trešā svešvaloda |  | 315 |  |  |
| Matemātika | 420 | 420 | 420 | 420 |
| Informātika | 105 | 105 | 105 | 105 |
| Sports | 315 | 315 | 315 | 315 |
| Fizika | 315 |  | 315 |  |
| Ķīmija | 210 |  | 210 |  |
| Bioloģija | 210 |  | 210 |  |
| Dabaszinības |  | 315 |  | 315 |
| Latvijas un pasaules vēsture | 210 | 210 | 210 | 210 |
| Literatūra | 210 | 210 | 210 | 210 |
| Mūzika | 70 | 70 | 70 | 70 |
| Vizuālā māksla | 70 | 70 | 70 | 70 |
| Mācību priekšmeti ar praktisku ievirzi |  |  |  | 280 |
| Obligātie izvēles mācību priekšmeti\* | | | | |
| Ekonomika | 105 | 105 | 105 | 105 |
| Ētika | 70 | 70 | 70 | 70 |
| Filozofija | 105 | 105 | 105 | 105 |
| Ģeogrāfija | 105 | 105 | 105 | 105 |
| Kulturoloģija | 105 | 105 | 105 | 105 |
| Mājsaimniecība | 70 | 70 | 70 | 70 |
| Politika un tiesības | 70 | 70 | 70 | 70 |
| Psiholoģija | 70 | 70 | 70 | 70 |
| Veselības mācība | 35 | 35 | 35 | 35 |
| Izvēles mācību priekšmeti | | | | |
| Programmēšanas pamati | 105 | 105 | 105 | 105 |
| Tehniskā grafika | 70 | 70 | 70 | 70 |
| Izglītojamā mācību stundu slodze | 3360-3780 | | | |

*\* – ievērojot valsts vispārējās vidējās izglītības standartā noteikto*

10.2. izglītības ieguvei vakara (maiņu) formā:

|  |  |  |  |  |
| --- | --- | --- | --- | --- |
| Mācību priekšmeti | Kopējais mācību stundu skaits atbilstoši izglītības programmas virzienam | | | |
| vispār-izglītojošā | humanitārā un sociālā | matemātikas, dabaszinību un tehnikas | profesionālā |
| Obligātie mācību priekšmeti\* | | | | |
| Latviešu valoda | 175 | 175 | 175 | 175 |
| Mazākumtautību valoda un literatūra | 315 | 315 | 315 | 315 |
| Pirmā svešvaloda | 210 | 210 | 210 | 210 |
| Otrā svešvaloda |  | 210 |  |  |
| Matemātika | 315 | 315 | 315 | 315 |
| Informātika | 105 | 105 | 105 | 105 |
| Fizika | 210 |  | 210 |  |
| Ķīmija | 175 |  | 175 |  |
| Bioloģija | 140 |  | 140 |  |
| Dabaszinības |  | 280 |  | 280 |
| Latvijas un pasaules vēsture | 175 | 175 | 175 | 175 |
| Literatūra | 140 | 140 | 140 | 140 |
| Mūzika | 70 | 70 | 70 | 70 |
| Vizuālā māksla | 70 | 70 | 70 | 70 |
| Mācību priekšmeti ar praktisku ievirzi |  |  |  | 280 |
| Obligātie izvēles mācību priekšmeti\* | | | | |
| Ekonomika | 105 | 105 | 105 | 105 |
| Ētika | 70 | 70 | 70 | 70 |
| Filozofija | 105 | 105 | 105 | 105 |
| Ģeogrāfija | 105 | 105 | 105 | 105 |
| Kulturoloģija | 105 | 105 | 105 | 105 |
| Mājsaimniecība | 70 | 70 | 70 | 70 |
| Politika un tiesības | 70 | 70 | 70 | 70 |
| Psiholoģija | 70 | 70 | 70 | 70 |
| Veselības mācība | 35 | 35 | 35 | 35 |
| Izvēles mācību priekšmeti | | | | |
| Trešā svešvaloda | 210 | 210 | 210 | 210 |
| Programmēšanas pamati | 105 | 105 | 105 | 105 |
| Sports | 210 | 210 | 210 | 210 |
| Tehniskā grafika | 70 | 70 | 70 | 70 |
| Izglītojamā mācību stundu slodze | 2520-2940 | | | |

*\* – ievērojot valsts vispārējās vidējās izglītības standartā noteikto*

10.3. izglītības ieguvei neklātienes formā:

|  |  |  |  |  |
| --- | --- | --- | --- | --- |
| Mācību priekšmeti | Kopējais mācību stundu skaits atbilstoši izglītības programmas virzienam | | | |
| vispār-izglītojošā | humanitārā un sociālā | matemātikas, dabaszinību un tehnikas | profesionālā |
| Obligātie mācību priekšmeti\* | | | | |
| Latviešu valoda | 105 | 105 | 105 | 105 |
| Mazākumtautību valoda un literatūra1 | 210 | 210 | 210 | 210 |
| Pirmā svešvaloda | 105 | 105 | 105 | 105 |
| Otrā svešvaloda |  | 105 |  |  |
| Matemātika | 210 | 210 | 210 | 210 |
| Informātika | 105 | 105 | 105 | 105 |
| Fizika | 175 |  | 175 |  |
| Ķīmija | 140 |  | 140 |  |
| Bioloģija | 105 |  | 105 |  |
| Dabaszinības |  | 210 |  | 210 |
| Latvijas un pasaules vēsture | 105 | 105 | 105 | 105 |
| Literatūra | 105 | 105 | 105 | 105 |
| Mūzika | 35 | 35 | 35 | 35 |
| Vizuālā māksla | 35 | 35 | 35 | 35 |
| Mācību priekšmeti ar praktisku ievirzi |  |  |  | 210 |
| Obligātie izvēles mācību priekšmeti\* | | | | |
| Ekonomika | 105 | 105 | 105 | 105 |
| Ētika | 70 | 70 | 70 | 70 |
| Filozofija | 105 | 105 | 105 | 105 |
| Ģeogrāfija | 105 | 105 | 105 | 105 |
| Kulturoloģija | 105 | 105 | 105 | 105 |
| Mājsaimniecība | 70 | 70 | 70 | 70 |
| Politika un tiesības | 70 | 70 | 70 | 70 |
| Psiholoģija | 70 | 70 | 70 | 70 |
| Veselības mācība | 35 | 35 | 35 | 35 |
| Izvēles mācību priekšmeti | | | | |
| Trešā svešvaloda | 105 | 105 | 105 | 105 |
| Programmēšanas pamati | 105 | 105 | 105 | 105 |
| Sports | 105 | 105 | 105 | 105 |
| Tehniskā grafika | 70 | 70 | 70 | 70 |
| Izglītojamā mācību stundu slodze | 1470-1680 | | | |

*\* – ievērojot valsts vispārējās vidējās izglītības standartā noteikto*

11. Mācību priekšmetu un mācību stundu plānā norādīts optimālais mācību stundu skaits trīs mācību gados katra mācību priekšmeta standartā noteiktā mācību priekšmeta obligātā satura apguvei. Izglītības iestādei, izstrādājot savu izglītības programmu, ir tiesības samazināt vai palielināt izglītības programmas paraugā doto mācību stundu skaitu mācību priekšmetā, kā arī patstāvīgi noteikt mācību stundu skaitu sadalījumu trīs mācību gados, izstrādājot atbilstošu mācību priekšmeta programmu.

12. Izglītības iestādes vadītājs apstiprina mācību priekšmetu un mācību stundu plānu izglītības programmas īstenošanai trim mācību gadiem izglītojamajiem, kuri uzsāk mācības 10.klasē. Nepieciešamības gadījumā mācību priekšmetu un mācību stundu plānā katra mācību gada sākumā ar izglītības iestādes vadītāja rīkojumu var tikt mainīts stundu skaita sadalījums pa mācību gadiem, nemainot kopā noteikto mācību stundu skaitu obligātajos un izvēles mācību priekšmetos.

13. Izglītības iestādei apstiprinātā pedagogu darba samaksas fonda ietvaros ir tiesības atsevišķu mācību priekšmetu apguvei dalīt klasi grupās gan visās, gan daļā mācību stundu, kas paredzētas atbilstošajam mācību priekšmetam, kā arī apvienot vairāku izglītības programmu attiecīgās klases izglītojamos atsevišķa mācību priekšmeta apguvei, ja apstiprinātā mācību priekšmeta programma šajās izglītības programmās sakrīt.

14. Izglītības programmā ārpus kopējās mācību stundu slodzes var iekļaut:

14.1. klases audzināšanas stundu;

14.2. stundas individuālajam darbam ar talantīgiem izglītojamiem atsevišķu mācību priekšmetu padziļinātai apguvei;

14.3. stundas individuālajam darbam ar izglītojamajiem, kuriem nepieciešama papildus palīdzība mācību satura apguvē mācību priekšmetā;

14.4. projekta vai zinātniski pētnieciskā darba izstrādi izglītojamam atbilstoši izglītības iestādes noteiktai kārtībai;

14.5. mākslinieciskās pašdarbības nodarbības;

14.6. speciālās izglītības programmā – individuālas vai grupu korekcijas un rehabilitācijas nodarbības.

15. Organizējot mācību procesu, ievēro šādus nosacījumus:

15.1. katru gadu izglītības iestāde patstāvīgi plāno izglītojamo aktivitātes projektu darba vai zinātniski pētnieciskā darba izstrādē, par tām savlaicīgi informējot izglītojamos un viņu vecākus;

15.2. ne vairāk kā piecas mācību dienas mācību gada laikā klase drīkst izmantot mācību ekskursijām, mācību olimpiādēm, sporta pasākumiem un citiem ar mācību un audzināšanas procesu saistītiem pasākumiem.

16. Izglītojamajam, kurš kārtējā vai tēmas noslēguma vērtēšanā mācību gada laikā ir saņēmis vērtējumu zemāku par 4 ballēm, pēc viņa lūguma sniedz individuālu konsultāciju radušos mācību grūtību noskaidrošanai. Nepieciešamības gadījumā uz noteiktu periodu nodrošina atbalsta pasākumus mācību sasniegumu un mācīšanās prasmju uzlabošanai.

17. Izglītības programmas īstenošanā izglītības iestāde izmanto Valsts izglītības satura centra apstiprināto mācību literatūru.

18. Izglītības programmas īstenošanas gaitā konstatētās nepilnības vai radušās neskaidrības risina savstarpējā izglītojamo, vecāku un izglītības iestādes administrācijas pārrunu vai rakstiskā formā.

**IV. Prasības attiecībā uz iepriekš iegūto izglītību**

19. Vispārējās vidējās izglītības programmā izglītojamo 10.klasē uzņem saskaņā ar Vispārējās izglītības likuma 41.pantu. 11.klasē vai 12.klasē izglītojamo uzņem, ievērojot Ministru kabineta noteiktās obligātās prasības pārcelšanai uz nākamo klasi.

20. Izglītības iestāde ir tiesīga rīkot iestājpārbaudījumus vai noteikt papildu prasības uzņemšanai izglītības programmā saskaņā ar Vispārējās izglītības likuma 41.pantā noteikto.

21. Uzņemšana speciālās izglītības programmā notiek saskaņā ar Ministru kabineta noteikumiem par kārtību, kādā izglītojamie tiek uzņemti vispārējās izglītības iestādēs.

**V. Iegūtās izglītības vērtēšanas kritēriji un kārtība**

22. Izglītojamo iegūtās vispārējās vidējās izglītības vērtēšanas pamatprincipi, kritēriji, kārtība, obligātie valsts pārbaudījumi, kā arī mācību sasniegumu vērtēšanas formas un metodiskie paņēmieni noteikti valsts vispārējās vidējās izglītības standartā.

23. Izglītības programmas apguvei neklātienē obligāto ieskaišu skaitu nosaka izglītības iestāde proporcionāli paredzētajam mācību stundu skaitam mācību priekšmetu un mācību stundu plānā, bet ne mazāk kā divas ieskaites mācību priekšmetā.

24. Izglītojamā iegūtie vērtējumi tiek regulāri, ne retāk kā reizi mēnesī, paziņoti nepilngadīga izglītojamā vecākiem vai pilngadīgam izglītojamam (rakstiski vai elektroniski – ja ir tāda vienošanās).

 25. Nepilngadīga izglītojamā vecākiem vai pilngadīgam izglītojamam ir tiesības saņemt un iepazīties ar rakstiskā formā veiktu izvērtētu pārbaudes darbu un vērtējuma pamatojumu.

26. Izglītības programmas apguvi katrā klasē apliecina liecība. Pārcelšananākamajā notiek saskaņā ar Ministru kabineta noteikumiem par obligātajām prasībām izglītojamo pārcelšanai nākamajā klasē.

27. Par vispārējās vidējās izglītības programmas apguvi izglītojamie saņem atestātu par vispārējo vidējo izglītību, sekmju izrakstu un vispārējās vidējās izglītības sertifikātu Ministru kabinetanoteiktajā kārtībā.

**VI. Izglītības programmas īstenošanai nepieciešamā personāla,**

**finanšu un materiālo līdzekļu izvērtējums un pamatojums**

28. Izglītības programmas īstenošanai nepieciešamo pedagogu profesiju un amatu sarakstu, prasības pedagogiem nepieciešamajai izglītībai un profesionālajai kvalifikācijai atbilstoši pedagogu profesijām un pedagogu profesionālās pilnveidei nosaka Ministru kabineta noteiktā kārtība.

29. Maksu par vidējās izglītības ieguvi valsts vai pašvaldību dibinātā izglītības iestādē sedz no valsts un pašvaldības budžeta Ministru kabineta noteiktajā kārtībā.

30. Pedagogu darba samaksu nosaka Ministru kabineta noteiktajā kārtībā. Speciālās izglītības programmās pedagogiem nosaka piemaksu pie mēneša darba algas likmes Ministru kabineta noteiktajā kārtībā.

31. Apmaksājamo stundu skaitu nedēļā 10. – 12.klasei plāno un aprēķina saskaņā ar normatīvajos aktos noteikto un atbilstoši mācību priekšmetu un mācību stundu plānam.

32. Mācību satura apguvei izmantojamo mācību līdzekļu uzskaitījums tiek noteikts katra mācību priekšmeta programmā.

33. Higiēnas prasības vispārējās pamatizglītības iestādēm (tajā skaitā iestādes ēkai, telpām un to iekārtojumam, apkurei, ventilācijai, apgaismojumam, mēbeļu augstuma atbilstībai u.c.) nosaka Ministru kabineta noteiktajā kārtībā.

Iekšlietu ministrs,

izglītības un zinātnes ministra

pienākumu izpildītājs R.Kozlovskis

Iesniedzējs:

Iekšlietu ministrs,

izglītības un zinātnes ministra

pienākumu izpildītājs R.Kozlovskis

Vizē:

Valsts sekretāre S.Liepiņa

23.04.2013.

1765

I.Īvāne

67047849, [ineta.ivane@izm.gov.lv](mailto:edgars.grinis@izm.gov.lv)